BJC:ปรับตัวลงแรงในจุดที่น่าเข้าซื้อชู 4 ปัจจัยเด่นหนุนเป้าหมาย 55 บ.
BJC:ปรับตัวลงแรงในจุดที่น่าเข้าซื้อ ชู 4 ปัจจัยเด่นหนุนเป้าหมาย 55 บ.
26 ธ.ค. 2559

บล.บัวหลวง ระบุในบทวิเคราะห์วันนี้(26 ธ.ค.) ว่า บริษัท เบอร์ลี่ ยุคเกอร์ จำกัด (มหาชน) หรือ BJC ราคาหุ้นปรับตัวลงมาในจุดที่มองว่าน่าสนใจในการเข้าซื้อ หลังจากปรับตัวลงมากว่า 13.6% จากจุดสูงสุดในวันที่ 28 พ.ย. หลังจากช่วงก่อนหน้านี้ปรับตัวขึ้นจากประเด็นการเก็งกำไรการถูกเพิ่มเข้าคำนวณดัชนี MSCI
ยังมองว่ามุมมองระยะกลาง-ยาว ของบริษัทยังน่าสนใจ จาก 1) การขยายตลาดเข้าไปในลาวและกัมพูชาของ BigC, 2) ผลประโยชน์ที่จะเกิดขึ้นจากการซื้อ MM Mega Market ในเวียดนาม, 3) การรุกเข้าทำบริษัทอาหารพร้อมทานเพื่อส่งขายให้กับร้านสะดวกซื้อ โดย และ 4) สร้าง BigC ให้เป็น “retail empire” ในภูมิภาค ทั้งในไทย, ลาว และกัมพูชา เรายังคงคำแนะนำซื้อที่ราคาเป้าหมาย 55 บาท
 